SKRIFTLIG FORESPØRGSEL E-1302/02

af Miquel Mayol i Raynal (Verts/ALE) til Kommissionen

(7. maj 2002)

Om: Opinionsundersøgelse i Polen

I maj i år indledes en opinionsundersøgelse i Polen. Blandt den række spørgsmål, der vil blive stillet, er to af national karakter: nationalitet og sprog.

Officielt oplyser de polske myndigheder, at enhver har ret til at give oplysninger om sin nationalitet og de bekræfter, at indsamlerne i ansøgningsformularer vil indsætte de svar, som de enkelte har givet i overensstemmelse med den berørte persons egen oplysninger. Det statistiske hovedkontor (Glowny Urzad Statystyczny-GUS) har imidlertid allerede meddelt, at kun elleve nationaliteter vil blive officielt anerkend under opionsundersøgelsen (For eksempel vil schlesisk statsborgerskab ikke blive medtaget).

I et dokument med betegnelsen Dzien (en dag) af 4. marts 2002 udsendt af et højtstående schlesisk regionalt organ, har GUS-tjenestemænd oplyst, at indsamlerne vil anspore schlesier til ikke at angive schlesisk statsborgerskab, men polsk. I den samme rapport har GUS-tjenestemænd foreslået, at selv om der opgives schlesisk statsborgerskab og indsat i formularen, vil den ikke blive medtaget i forbindelse med den elektroniske behandling af de data, der er indsamlet under opinionsundersøgelsen.

Har Kommissionen kendskab til denne opinionsundersøgelse i Polen? Er Kommissionen opmærksom på problemet vedrørende manglende respekt for borgernes egne oplysninger om statsborgerskab? Agter Kommissionen at bede de polske myndigheder om yderligere oplysninger?

Deler Kommissionen den opfattelse, at den eneste demokratiske og gennemskuelige fremgangsmåde er at offentliggøre resultaterne af denne nationale opinionsundersøgelse, der nøjagtigt afspejler de svar, borgerne har givet uden nogen form for manipulation?

Svar afgivet på Kommissionens vegne af Günter Verheugen

(6. juni 2002)

Kommissionen følger med interesse folketællingerne i alle ansøgerlandene, herunder den nationale folketælling i Polen. I denne forbindelse har Kommissionen haft kontakt med de polske myndigheder, navnlig med hensyn til den samtidigt gennemførte landbrugstælling. Kommissionen skal minde om, at retsgrundlaget for folketællingen og dens forfatningsmæssige elementer henhører under national polsk lovgivning.

Den polske folketællingsblanket indeholder et spørgsmål vedrørende nationalitet (etnisk oprindelse/tilknytning). Den adspurgte person anmodes om i en af rubrikkerne Polsk eller Andet at angive, om han/hun har polsk nationalitet eller anden nationalitet. Hvis rubrikken Andet vælges, indeholder blanketten en tom rubrik til angivelse af nationalitet. Valget af nationalitet overlades til den enkelte, og Kommissionen har fået forsikring om, at der ikke bliver givet nogen vejledning eller anvisninger fra folketællernes side. De adspurgte har derfor alle muligheder for at angive den nationalitet, de ønsker.

Det andet punkt i spørgsmålet vedrører behandlingen af data under proceduren. Kommissionen har fået forsikring om, at den nationalitet, der angives på blanketten, også er den nationalitet, som siden anvendes ved udarbejdelsen af det endelige resultat af folketællingen. Hvis for at tage det eksempel, som det ærede medlem har nævnt schlesisk anerkendes som nationalitet, vil der ikke blive gjort forsøg på at henføre denne oplysning under Polsk.

Dette burde garantere, at folketællingen er en nøjagtig gengivelse af de meddelte oplysninger. Kommissionen vil forblive i nær kontakt med de polske myndigheder, efterhånden som arbejdet med indsamling og behandling af data fortsætter.